 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2023. gada 30. novembrī Nr. 729**

(protokols Nr. 22, 6. p.)

**Par nekustamā īpašuma “Lejas Alitāni”, Cesvaines pagasts, Madonas novads, atsavināšanu**

Madonas novada pašvaldībā saņemts [..] iesniegums (reģistrēts Madonas novada pašvaldībā ar reģ. Nr. 2.1.3.6/23/1705) ar lūgumu atsavināt nekustamo īpašumu “Lejas Alitāni”, Cesvaines pagastā, Madonas novadā, ar kadastra Nr.7027 001 0032.

Saskaņā ar Cesvaines pagasta zemesgrāmatas nodalījumu Nr. 100000610514 nekustamais īpašums “Lejas Alitāni”, Cesvaines pagastā , Madonas novadā, ar kadastra numuru 7027 001 0032 sastāv:

1. no zemes vienības ar kadastra apzīmējumu 7027 001 0032 0,9 ha platībā ;
2. lietu tiesības, kas apgrūtina nekustamo īpašumu:

- ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos-0.36 ha;

- ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem-0,09 ha.

Uz zemes vienības atrodas [..] būvju īpašums, kas reģistrēts Cesvaines pagasta zemesgrāmatas nodalījumā Nr. 100000418843 ar kadastra numuru 7027 501 0001 un adresi “Lejas Alitāni”,Cesvaines pagasts, Madonas novads.

Pašreizējais zemes lietotājs ir Madonas novada pašvaldība, kura, pamatojoties uz Apdzīvoto teritoriju un apdzīvoto vietu likuma Pārejas noteikumu 6. punktu un pielikumu, no 2021. gada 1. jūlija ir Cesvaines novada pašvaldības finanšu, mantas, tiesību un saistību pārņēmēja.

Nekustamais īpašums “Lejas Alitāni”, Cesvaines pagastā, Madonas novadā, ar kadastra Nr. 7027 001 0032 nav nepieciešams pašvaldībai tās funkciju nodrošināšanai.

Ir veikta nekustamā īpašuma novērtēšana*.*

Atbilstoši sertificēta vērtētāja SIA „Liniko” (Latvijas Īpašumu Vērtētāju asociācijas profesionālās kvalifikācijas sertifikāts Nr. 131) 2023. gada 9. novembra novērtējumam, nekustamā īpašuma tirgus vērtība noteikta – EUR 2 300,00 (*divi tūkstoši* *trīs simti* *eiro ,00 centi*).

Saskaņā ar „Publiskas personas mantas atsavināšanas likuma” 47. pantu *„publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgas publiskās personas budžetā. Atsavināšanas izdevumu apmēru nosaka MK noteikumu paredzētajā kārtībā”.*

Atsavināšanas likuma 37. panta pirmās daļas 4. punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma 4. panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu. Pārdošana par brīvu cenu saskaņā ar Atsavināšanas likuma 1. panta 7. punktu ir mantas pārdošana par atsavinātāja noteiktu cenu, kas nav zemāka par nosacīto cenu, savukārt, nosacītā cena saskaņā ar tā paša likuma 1. panta 6. punktu ir nekustamā īpašuma vērtība, kas noteikta atbilstoši Standartizācijas likumā paredzētajā kārtībā apstiprinātajiem Latvijas īpašuma vērtēšanas standartiem.

Saskaņā ar “Pašvaldību likuma” 10. panta (1) daļu *Dome ir tiesīga izlemt ikvienu pašvaldības kompetences jautājumu;*

“Publiskās personas mantas atsavināšanas likuma*” 4. panta pirmo daļu, kas nosaka, ka “atsavinātas publiskas personas mantas atsavināšanu var ierosināt, ja tā nav nepieciešama publiskai personai vai tās iestādēm to funkciju nodrošināšanai”* *un* 4. panta ceturtās daļas 3. punktu *Atsevišķos gadījumos publiskas personas nekustamā īpašuma atsavināšanu var ierosināt*  *zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt zemesgabalu, uz kura atrodas ēka (būve),* 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*, 37. panta pirmās daļas 4. punktu *nekustamo īpašumu iegūst šā likuma* [*4. panta*](https://likumi.lv/ta/id/68490#p4) *ceturtajā daļā minētā persona. Šajā gadījumā pārdošanas cena ir vienāda ar nosacīto cenu (*[*8. pants*](https://likumi.lv/ta/id/68490#p8)*);* kā arī tā paša likuma 8. panta otro daļu, kas nosaka, ka paredzētā atsavinātas publiskas personas nekustamā īpašuma novērtēšanu organizē attiecīgās atsavinātās publiskās personas lēmējinstitūcijas kārtībā, ņemot vērā 15.11.2023. Uzņēmējdarbības, teritoriālo un vides jautājumu komiteja**s** atzinumu,atklāti balsojot: **PAR – 17** (Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET – NAV, ATTURAS – NAV**, Madonas novada pašvaldības dome **NOLEMJ:**

1. Atsavināt nekustamo īpašumu “Lejas Alitāni”, Cesvaines pagasts, Madonas novads, ar kadastra numuru 7027 001 0032 0,9 ha platībā, pārdodot to par nosacīto cenu [..].
2. Apstiprināt nekustamā īpašuma nosacīto cenu EUR 2 300,00 (*divi tūkstoši trīs simti eiro, 00 centi).*
3. Noteikt, ka pirkuma maksa ir veicama 100% apmērā pirms līgums noslēgšanas vai veicams pirkums uz nomaksu, paredzot avansa maksājumu ne mazāku par 10% no pirkuma maksas un pirkuma maksas atliktā maksājuma nomaksas termiņu līdz 5 gadiem.
4. Nekustamā īpašuma pārvaldības un teritoriālās plānošanas nodaļai nosūtīt [..] nekustamā īpašuma “Lejas Alitāni”, Cesvaines pagastā, Madonas novadā, atsavināšanas paziņojumu normatīvajos aktos noteiktajā kārtībā.

*Saskaņā ar Administratīvā procesa likuma 188. panta pirmo daļu, lēmumu var pārsūdzēt viena mēneša laikā no lēmuma spēkā stāšanās dienas Administratīvajā rajona tiesā.*

*Saskaņā ar Administratīvā procesa likuma 70. panta pirmo daļu, lēmums stājas spēkā ar brīdi, kad tas paziņots adresātam*

Domes priekšsēdētāja vietnieks Z. Gora

*Čačka 28080793*

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU